མཐའ་མར་ང་ཚོ་རི་བོ་ཕར་བརྒལ་བ་དང་མཐོངས་ཡངས་ལ་ཧཕེ་ཁྲུ་ཆིག་ཁྲི་ཆིག་སྟོང་ཙམ་ཡོད་པའི་ལུང་གཞུང་རྒྱ་ཆེན་པོ་ཞིག་ཏུ་འབྱོར།དེའི་མཐའ་སྐོར་རི་ཚོགས་དམའ་བོས་བསྐོར་ཞིང་དགའ་ལྡན་མཁན་པས་ཁྱབ་འདུགརྩི་ཤིང་གི་རིགས་སུ་གཏོགས་པའི་དགའ་ལྡན་མཁན་པས་བོད་མིས་ལྷ་དང་གཞི་བདག་ལ་བསང་གསོལ་བཏང་བ་ལྟར།ཨ་རིའི་ཡུལ་མི་དང་པོ་ཚོས་ཀྱང་དེ་ལྟར་བྱས་པ་འདྲ།ལུང་གཞུང་ནང་ལམ་ཐག་གསུམ་ཆའི་གཅིག་ཙམ་ཕྱིན་པ་ན།ལམ་ཟུར་ཞིག་ཏུ་མི་མང་པོ་འདུ་འཛོམས་གནང་འདུགགཏམ་བཤད་གནང་མཁན་གཙོ་བོ་ཁོ་ལོ་རཱ་སྒྲའི་གྲོས་ཚོགས་འཐུས་མི་མཱར་ཁུ་ཨུ་སྒྲལ་ལགས་ད་དུང་ཕེབས་མེད་པ་དང༌།ཡིན་ནའང༌།སྐུ་མགྲོན་བརྒྱ་ཙམ་ཕེབས་ཏེ་ཞབས་སྟེགས་སྟེང་བཞུགས་འདུགདེར་གློག་བརྙན་བཟོ་བསྐྲུན་མཁན་དང་ཁོ་ལོ་རཱ་སྒྲའི་ས་གནས་གསར་འགོད་པ་སོགས་ཀྱིས་བརྙན་འཕྲིན་འཕྲུལ་ཆས་གྲ་སྒྲིག་བྱེད་པ་དང༌།ཨ་རིའི་རླུང་འཕྲིན་ཁང་དང་ཨེ་ཤ་ཡ་རང་དབང་རླུང་འཕྲིན་ཁང་གི་གསར་འགོད་པ་ཚོས་མི་སྣ་མང་པོར་བཅར་འདྲི་གནང་བཞིན་འདུག